open-index/open-wikipedia-markdown huggingface dataset:
Мало Салаковско Езеро

**Малото Салаковско Езеро** претставува ледничко езеро на планината Јакупица во Македонија. Езерото е широко 30,5 метри, а долго 42,5 метри,  а  неговата максимална длабочина изнесува 2,5 метри. Со вода се храни од извор кој се наоѓа на неговата северозападна страна, како и од врнежи и преку топење на снегот. Водата ја губи со испарување и од истека, низ која водата истекува во мало поточе, кое пак дотекува до Големото Салаковско Езеро. Според најдеталните истражувања, Малото Салаковско Езеро се наоѓа на надморска височина од 2155 метри и зафаќа површина од 850 м2 при што има обем од 117 метри. Најголемата длабочина на Малото Салаковско Езеро изнесува 2,50 метри, додека годишното колебање на нивото на водостојот изнесува 0,35 метри, што значи дека тоа има речиси постојано ниво без поголемо повлекување на водата во текот на целата година. Должинските параметери на Малото Салаковско Езеро изнесуваат во правците: југ-север 35 м, запад-исток 31 м, југоисток-северозапад 40,40 м, југозапад-североисток 31 м. Езерото има провидност низ целиот профил, односно тоа има исклучително бистра вода. Температурата на водата измерена во 11 часот на 12.09.1979 изнесувала 10,9 °С. Фактот што Малото Салаковско Езеро има постудена температура на водата се должи на тоа што тоа е подлабоко од Големото Салаковско Езеро, како и од блискиот извор веднаш до брегот. Езерото вода добива од врнежи, преку топење на снегот и од изворот кој се наоѓа на неговата северозападна страна, а ја губи преку испарување и истеката која се наоѓа на јужниот дел од езерото и тече кон Големото Салаковско Езеро.

## Галерија

File:Мало Салаковско Езеро 01.jpg|Поглед на Малото Салаковско Езеро
File:Мало Салаковско Езеро 04.jpg|Поглед на Малото Салаковско Езеро
File:Мало Салаковско Езеро 03.jpg|Поглед на Малото Салаковско Езеро
File:Мало Салаковско Езеро 05.jpg|Крај брегот на Малото Салаковско Езеро


## Наводи

## Поврзано

*Големо Салаковско Езеро

Категорија:Јакупица
Категорија:Леднички езера во Македонија
Категорија:Мокра
Големо Салаковско Езеро

**Големо Салаковско Езеро** — ледничко езеро на планината Јакупица во Македонија. Езерото е широко 38,5 метри, а долго 46,4 метри, со најголема длабочина од 1 ,30 метри.  Има елипсоиден облик со најголема издолженост во правец југоисток-северозапад од 48 метри, додека неговата широчина во правец север-југ изнесува 38 метри. Големото езеро за разлика од Малото има помала длабочина, а истата изнесува 1,3 метри. Со вода се снабдува од притока која доаѓа од Малото Салаковско езеро, од врнежи како и од топење н снегот. Водата ја губи со испарување и од истека, од која истекува Салаковска Река (лева притока на Кадина Река). Според најдеталните истражувања, Големото Салаковско Езеро се наоѓа на надморска височина од 2150 метри и зафаќа површина од 1340 м2 при што има обем од 162,5 метри. Најголемата длабочина на Големото Салаковско Езеро изнесува 2,35 метри, додека годишното колебање на нивото на водостојот изнесува 0,60 метри, што значи дека тоа има речиси постојано ниво без поголемо повлекување на водата во текот на целата година. Должинските параметери на Големото Салаковско Езеро изнесуваат во правците: југ-север 38 м, запад-исток 45 м, југоисток-северозапад 40 м, југозапад-североисток 48 м. Езерото има провидност низ целиот профил, односно тоа има исклучително бистра вода. Температурата на водата измерена во 11 часот на 12.09.1979 изнесувала 12 °С. Фактот што Големото Салаковско Езеро има потопла температура на водата се должи на тоа што тоа е поплитко од Малото Салаковско Езеро. Езерото вода добива од врнежи, преку топење на снегот и од притока која доаѓа од Малото Салаковско Езеро, а има должина од 12 метри, а водата ја губи преку испарување и истека која се наоѓа на североисточниот дел од езерото. Тоа е всушност изворот на Салаковска Река, лева притока на Кадина Река.

## Галерија

Податотека:Големо Салаковско Езеро 02.jpg|Поглед на Големото Салаковско Езеро
Податотека:Големо Салаковско Езеро 05.jpg|Поглед на Големото Салаковско Езеро
Податотека:Големо Салаковско Езеро 04.jpg|Крај брегот на Големото Салаковско Езеро
Податотека:Големо Салаковско Езеро 01.jpg|Поглед на Големото Салаковско Езеро


## Наводи

## Поврзано
*Мало Салаковско Езеро

Категорија:Јакупица
Категорија:Леднички езера во Македонија
Категорија:Мокра
Пешти

[мини|десно|250п|Текот на [Бабуна (река)|Бабуна низ Пешти.]]

**Пешти** — клисура на реката Бабуна на јужниот излез од Велес, на 5 километри оддалеченост од устието на реката Бабуна во Вардар. Долга е 430&nbsp;м. Името го добила по големиот број на пештери во кои се откриени фосилни остатоци од цицачи  стари од 70.000 до 10.000 години пред нашата ера. Пронајдените артефакти од камен упатуваат на доцен палеолит. На високите карпи сè уште живее белоглавиот орел кој речиси е исчезнат од овие простори. Клисурата Пешти е прогласена за карактеристичен природен пејзаж со големи потенцијали за развој на рекреативниот туризам.

## Пештери
*Макаровец - се наоѓа на десната страна на реката
*Маркова Пештера - позната по зачуваните остатоци од ранохристијанска црква
*Понор
*Четири Врати
* на пешти се наоѓаат околу 100 пештери поголеми и помали, а исто така на планината Клепа, а на планината Јакупица се наоѓа и една многу голема до сега не докрај испитана под самиот врв на Солунска Глава на самиот извор на реката Бабуна од каде и што се влегува, а покрај ова тука се наоѓаат и уште неколку други пештери.

## Наводи

## Надворешни врски
*Природните убавини на локалитетот Пешти оставени на забот на времето 

Категорија:Клисури во Македонија
Категорија:Бабуна (река)
Црква „Св. Јован Крстител“ - Староец

**Свети Јован Крстител** — главна селска црква во кичевското село Староец, Македонија.

Црквата се наоѓа на крајниот источен дел во селото, веднаш после последните куќи во насока кон селото Вранештица.

## Местоположба

Црквата се наоѓа над селото, во непосредна близина на основното училиште во селото.

## Историја

Црквата била осветена на 12 септември 1999 година од страна на митрополитот Тимотеј Дебарско-кичевски.

Според натпис на самата црква, местото за изградба на овој храм бил подарен од браќата Борис и Бранко Илиевски и Трајко Симјаноски во 1994 година.

## Галерија


Податотека:Црква „Св. Јован Крстител“ - Староец 5.jpg|Главен влез
Податотека:Црква „Св. Јован Крстител“ - Староец 7.jpg|Фреска над влезот
Податотека:Црква „Св. Јован Крстител“ - Староец 6.jpg|Натпис
Податотека:Црква „Св. Јован Крстител“ - Староец 4.jpg|Камбанаријата
Податотека:Црква „Св. Јован Крстител“ - Староец 3.jpg|Апсидата
Податотека:Црква „Св. Јован Крстител“ - Староец.jpg|Поглед на црквата
Податотека:Црква „Св. Јован Крстител“ - Староец 9.jpg|Влезот
Податотека:Црква „Св. Јован Крстител“ - Староец 2.jpg|Спореден влез


## Поврзано
* Кичевско архијерејско намесништво
* Прва кичевска парохија
* Староец

## Наводи

## Надворешни врски

Категорија:Староец
Староец
Категорија:Македонската архитектура во 1999 година
Фримантл

thumb|десно|300px|Птичји поглед кон Фримантл
**Фримантл** (англ. *Fremantle*) е пристаништен град во Западна Австралија кој се наоѓа 19 километри југозападно од Перт, главниот град на сојузната држава, при устието на реката Сван, на западниот брег на Австралија. Абориџинското име на областа е Валјалуп (*Walyalup*). Фримантл бил првата населба на Колонистите на реката Сван во 1829 година. Прогласен е за град во 1929 година, и има население од околу 29.000 луѓе.

Градот го добил името по капетан Чарлс Хоу Фримантл, англиски поморски офицер кој прогласил поседување на Западна Австралија и основал камп во месноста. Градот содржи добро сочувани градби и други културни наследства од 19 век. Градот се нарекува со деминутивот „Фрио“ (*Freo*) во жаргонот на Западна Австралија.

## Поврзано
* Австралија
* Географија на Австралија
* Градови во Австралија

## Наводи

Категорија:Градови во Австралија
Категорија:Градови во Западна Австралија
Категорија:Населени места основани во 1829 година
Теодул I (охридски архиепископ)

**Теодул I** бил византиски свештеник и охридски архиепископ во периодот од 1056 до 1067 година. Тој бил вториот архиепископ на Охридската архиепископија по потекло од Византија.

Теодул е роден во византискиот град Тетрапол, денеска Конија во Мала Азија, и пред да стане архиепископ во Охрид, работел во манастирот Свети Мокиј во Цариград. На архиепископскиот престол се качил по смртта на Лав I, најверојатно со помош на византиската царица Теодора. Починал во текот на 1065 година.

## Наводи

Категорија:Византијци од 11 век
Категорија:Архиепископи од 11 век
Категорија:Охридски архиепископи
Јован II Лампин

**Јован II Лампин** — византиски свештеник и охридски архиепископ во периодот од 1065 до 1078 година. Тој бил третиот архиепископ на Охридската архиепископија по потекло од Византија.

Јован е роден во византискиот град Ламба во Мала Азија, и пред да стане архиепископ во Охрид, работел во манастир на планината Олимп, заедно со идниот цариградски патријарх Јоан Ксифилин. На архиепископскиот престол се качил по смртта на Теодул I, најверојатно со помош на византискиот цар Константин X Дука. Починал во текот на 1078 година.

## Наводи

Категорија:Византијци од 11 век
Категорија:Архиепископи од 11 век
Категорија:Охридски архиепископи
Јован III Аин

**Јован III Аин** бил византиски свештеник и охридски архиепископ во периодот од 1078 до 1084 година. Тој бил архиепископ на Охридската архиепископија по потекло од Византија.

За неговото дело денеска многу малку се знае. Пред да застане на охридскиот престол, тој бил игумен во манастир кој се викал Ариција, кој се смета дека се наоѓал во близина на денешниот град Видин во Бугарија. На архиепископскиот престол се качил по смртта на Јован II Лампин, со помош на византискиот цар Никифор III.

## Наводи

Категорија:Византијци од 11 век
Категорија:Архиепископи од 11 век
Категорија:Охридски архиепископи
Лав Мунг (охридски архиепископ)

**Лав Мунг ** бил византиски свештеник и охридски архиепископ во периодот од 1078 до 1084 година. Тој бил архиепископ на Охридската архиепископија по потекло од Византија.

За неговото дело денеска многу малку се знае. Пред да застане на охридскиот престол, тој бил христијански пратеник и дека тој имал еврејско потекло. На охридскиот престол се качил по заминувањето на Теофилакт Охридски во Солун, најверојатно во 1108 година., и на таа позиција се задржал до 1120 година. Не е познато кога починал.

## Наводи

Категорија:Византијци од 12 век
Категорија:Архиепископи од 12 век
Категорија:Охридски архиепископи
Категорија:Македонски Евреи
Мара Исаја

**Мара Исаја** (родена во  во Плоешт - починала на   во ) — македонска театарска, филмска и телевизиска глумица.

## Животопис

Исаја е родена во Плоешт, Романија, во 1923 година, како дете на македонски печалбар од Тетово. На само 16 години се запишала на Конзерваториум за драмски уметности во Букурешт, а напоредно учела и гимназија. Како една од најдобрите студентки, дипломирала на 18 години. Првиот глумечки ангажман го добила во елитниот Народен театар во Букурешт, во кој членувала до 1951 година, кога заедно со семејството дошла во Македонија. Во Македонскиот народен театар е вработена од 1954 година, а во 1964 година, заедно со една поголема група на истакнати глумци од МНТ премина во тогашниот Младинско-детски, денес Драмски театар, каде што најзиниот раскошен глумечки талент дошол до полн израз. Упорна, професионална и фанатично работлива, во текот на следните три децении, Исаја одиграла редица различни театарски и филмски улоги. Таа останала запаметена по антологиската претстава „*Столови*“ од Јонеско, кога остварила бравурозна улога, заедно со својот брат Јон Исаја, во 1980 година. Тоа била првата претстава од Јонеско, поставена на театарска сцена во Македонија.  Добитник е на „Наградата „13 Ноември“, а во 2005 година, на Фестивалот „Војдан Чернодрински“ од Прилеп, ѝ била доделена Наградата за животно дело. Починала на 23 октомври 2006 во Скопје.

## Филмографија

Толкувала големи улоги на радиото и на телевизијата, а за своите успешни настапи во македонските играни филмови „''Мементо''“ и „''Планината на гневот''“ била наградена на Филмскиот фестивал во Ниш, Србија.

## Наводи

## Надворешни врски
* 

Категорија:Луѓе со потекло од Тетово
Категорија:Глумци од Плоешт
Категорија:Македонски глумици
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Гоно Дојамов

**Гоно Дојамов** или **Би&#768;ката** (Γκόνος Δογιάμας, *Гоно Дојамас* или *Γκόνος Δογιάμα*, *Гонос Дојама*), е андарт и учесник во Борбата за Македонија .

## Биографија

Гоно е роден во семејството на Христо и Гилја (Ангелики) Дојамови од гуменџенското село Баровица, денес Кастанери, Грција.

Гоно имал три браќа, Лазар (Лазарос), Димитарр (Митрос) и Трајан (Трајанос), како и сестра Марија.

Трајан Дојамов станал нелегален и се вклучил во чета на Македонската револуционерна организација, a по неговите стапки тргнал и Лазар. Турците ги уапсиле останатите двајца браќа Гоно и Димитар, но тие успеале да избегаат и се присоединиле кон своите браќа.
лево|мини|200п| Димитар (седнат лево), Лазар (во средина) и Гоно Дојамов (десно исправен).
Со засилувањето на грчката воружена пропаганда, Гоно со своите браќа Димитар и Лазар се приклучиле на грчката казуза и станале андарти во четата на Михаил Мораитис (капетан Кодрос).
 
Во декември 1904 година четата на Македонската револуционерна организација го обесикла нивниот братучет  Лазар Константин Дојамов меѓу селата Горгопик и Бојмица.

На 19 мај 1905 година четата на Мораитис во која биле браќата Дојмови имала судир со аскерот меѓу селата Црна река и Баровица. Во судирот загинал андартскиот капетан и неговиот заменик Спирос Франгопулос, останатите биле убиени или заробени

По воспоствавувањето на грчката власт над Егејска Македонија, Гоно ја имал довербата на новата власт. Во текот на Втората светска војна и германската окупација над Грција, Гоно со своите синови се вклучил во паравоената организација Општогрчката ослободителна организација кој меѓу другото била во судир со Комунистичката партија на Грција. Синот на Гоно, Мицо Дојамов ја запалил базата на ЕЛАС во Црна река, а самиот Гоно бил застрелан од партизаните во селото.

По завршувањето на Граѓанскат6а војна во Грција меѓу Гуменџе и Баровица е подигнат споменик на Гоно до спомениците на неговите браќа. НА официјалното откривање на бистите присуствуваоле воени офицери на грчката армија.

## Извори


Дојамов Гоно
Категорија:Гркомани
Азулен

**Азуленот** е органско соединение и изомер на нафталенот. За разлика од нафталенот кој е безбоен, азуленот е темносин.

Категорија:Зборови што ги нема во ТРМЈ
Категорија:Козметички хемикалии
Јован IV Комнин (охридски архиепископ)

**Јован IV Комнин ** бил византиски свештеник и охридски архиепископ во периодот од 1143 до 1157 година. Тој бил архиепископ на Охридската архиепископија по потекло од Византија.

Јован води потекло од династијата Комнини, кои управувале со Византија во тоа време, Тој бил син на Исак Комнин и заробеник на царот Алексиј I Комнин. Неговата мајка се викала Ирина. Пред да се замонаши, тој го имал името **Адријан**, и најверојатно работел како дук во Драч. На охридскиот престол се качил по заминувањето најверојатно во 1143 година, и на таа позиција се задржал до 1157 година. Не е познато кога починал.

## Потекло

## Наводи

Категорија:Византијци од 12 век
Категорија:Архиепископи од 12 век
Категорија:Охридски архиепископи
Категорија:Комнини
Категорија:Несигурна година на раѓање
Категорија:Несигурна година на смрт
Категорија:Починати во 1163 година
Јован V Каматир

**Јован V Каматир** бил византиски свештеник и охридски архиепископ најверојатно во периодот од 1183 до 1215 година. Тој бил архиепископ на Охридската архиепископија по потекло од Византија.

## Биографија
лево|мини|Диецезата на Охридската архиепископија во периодот од 1185 — 1207 г.
Пред да застане на охридскиот престол, тој бил близок до царот Андроник I Комнин во Цариград. Во 1183 година бил еден од организаторите за исфрлувањето во морето на телото на убиениот византиски цар Алексиј II Комнин. Не е познато кога точно станал архиепископ и кога точно починал.

## Наводи

Категорија:Византијци од 12 век
Категорија:Византијци од 13 век
Категорија:Архиепископи од 12 век
Категорија:Архиепископи од 13 век
Категорија:Охридски архиепископи
Константин Кавасила

**Константин Кавасила** бил византиски свештеник и охридски архиепископ најверојатно во периодот по 1250 до 1263 година. Тој бил архиепископ на Охридската архиепископија по потекло од Византија.

Тој е роден во Илирија, најверојатно на територијата на Епирското Деспотство. Пред да застане на охридскиот престол, тој бил епископ во градот Струмица, поточно во водочкиот манастир и митрополит во Драч.

## Наводи

Категорија:Византијци од 13 век
Категорија:Архиепископи од 13 век
Категорија:Охридски архиепископи
Категорија:Христијанството во Струмица
Димитар Хоматијан

**Димитар Хоматијан ** () — византиски свештеник и охридски архиепископ најверојатно во периодот од 1216 до 1234 година. Тој бил архиепископ на Охридската архиепископија по потекло од Византија.

## Биографија
лево|мини|Диецезата на Охридската архиепископија во периодот од 1223 — 1230 г.
Тој е роден во 1165 година во Ликија, Мала Азија. По заземањето на Охрид од страна на епирскиот деспот Теодор I Ангел Дука кон крајот на 1216 година, тој бил избран за архиепископ. Во црквата Свети Јован Канео во Охрид, Теодор I бил крунисан за солунски крал од страна на Димитар Хоматијан. На таа позиција останал до заземањето на Охрид од страна на Бугарската империја. Се смета дека починал во 1234 година или малку подоцна.

Тој е автор на: Краткото житие на Климент Охридски, една климентова служба, неколку канони, епистола до Сава Српски напишана по повод неговото прогласување за српски архиепископ.

## Наводи

Категорија:Византијци од 13 век
Категорија:Архиепископи од 13 век
Категорија:Охридски архиепископи
__ИНДЕКС__
Генадиј (охридски архиепископ)

**Генадиј ** бил византиски свештеник и охридски архиепископ најверојатно во периодот по 1285 до 1290 година. Тој бил архиепископ на Охридската архиепископија по потекло од Византија.

## Биографија
Генадиј за првпат се среќава во сведоштвата на Пахимер за формалното откажување на Јован Век од своите унијатски ставови. Од овие сведоштва дознаваме дека Генадиј, кој во тоа време се уште бил монах, ја извршува улогата на гласноговорник на рехабилитацијата на патријархот Јосиф I. Во оваа пригода, како што сведочи Пахимер, монахот Генадиј ги изложил православните богословски ставови за да покаже дека Јован Век сериозно се огрешил против евангелието.

На охридскиот престол се качил благодарение на царот Андроник II Палеолог. Малку подоцна тој ја напуштил својата функција и се вратил во Цариград, каде во 1289 година бил еден од кандидатите да стане Цариградски патријарх.

## Наводи

## Наводи

Категорија:Византијци од 13 век
Категорија:Архиепископи од 13 век
Категорија:Охридски архиепископи
Билјана Беличанец-Алексиќ

**Билјана Беличанец-Алексиќ** ( во Скопје —  во ) — македонска театарска, телевизиска и филмска глумица. Во периодот од 2013 до 2017 година ја извршувала функцијата градоначалник на Општина Кисела Вода.

## Животопис

Беличанец е родена на 25 јули 1973 во Скопје. Ќерка е на познатиот водител на манифестации, Симон Беличанец.
Во 1994 година, таа дипломирала како најмлад глумец на Факултетот за драмски уметности при Универзитетот „Св. Кирил и Методиј“ во Скопје и истата година се вработила во Народниот театар „Војдан Чернодрински“ во Прилеп, каде претежно играла главни улоги за кои подоцна добива награди и признанија. Во 1997 година се вработила во Драмски театар - Скопје. Има остварено бројни главни и споредни улоги во повеќе театарски проекти во Драмски театар и други установи и проекти. Во 2012 година го добила признанието „Мајка Тереза“.

### Смрт
На 6 април 2019 година, таа била пронадена мртва во стан во Скопје. Според полицијата, се работело за самоубиство.

## Филмографија

## Наводи

## Надворешни врски
* Интервју со Беличанец - Алексиќ за ТЕА Модерна 
* Гостување во емисијата „Јади Бурек“
* 

Категорија:Политичари од Скопје
Категорија:Глумици од Скопје
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Градоначалници на Општина Кисела Вода
Категорија:Апсолвенти на Факултетот за драмски уметности - Скопје
Категорија:Самоубијци
Категорија:Глумци-политичари
Адријан (охридски архиепископ)

**Адријан** бил византиски свештеник и охридски архиепископ најверојатно во периодот во околу 1183 година. Тој бил архиепископ на Охридската архиепископија по потекло од Византија.

За неговото дело денеска многу малку се знае. На охридскиот престол се качил по заминувањето на Константин I или по неговатасмрт, најверојатно во 1183 година или пред тоа, и на таа позиција се задржал најверојатно некоја година по 1183 година. Не е познато кога починал. За него е познато тоа што дал решение за брак на византискиот цар Алексиј II Комнин, бидејќи претходно истиот му бил забранет од страна на цариградскиот патријарх Теодосиј.

## Наводи

Категорија:Византијци од 12 век
Категорија:Архиепископи од 12 век
Категорија:Охридски архиепископи
Катлановско Блато

**Катлановско Блато** (во литературата познато и како **Катлановско Езеро**) — мочуришна површина во Скопската Котлина и ботанички, ихтиолошки и орнитолошки резерват. Заштитено р во 1965 г. на површина 70 хектари, и е собирна станица на птиците-преселници наесен од Северна Европа.

## Особености
Катлановското Блато е ставено под заштита во 1965 г. согласно Законот за заштита на природните реткости. Овој посебен резерват (ботанички, ихтиолошки и орнитолошки) се спомнува во документите од историско значење и како објект кој имал утврдувачко значење, бидејќи претставувал пречка за премин низ Таорската Клисура. Во повелбите (грамоти) издадени по повод обновувањето на манастирот посветен на свети Ѓорги-Горга, што бил по течението на реката Серава, е речено: „*Катлановското Блато и е подарено на црквата „Св. Горѓија“, со ловиштето за риби и другиот дивеч”*. Во грамотата е забележан и текстот:

Користењето на Катлановското Блато од XI век било регулирано со претходно добиено одобрение од црковните власти, а за секое друго користење била изрекувана казна. Големите количини риба во Катлановското Блато, на жителите од селата, со лов, им овозможувало зимата да ја минат безгрижно, неколку каци во визбите од селските куќи биле полни со посолена риба. Пред да почне мелиоризацијата, Катлановското Влато било попатно сопирно одморалиште на птиците преселници, кои доаѓале пред да настапи зимата и тоа од север во правец на југ-Солун, и подалеку до северниот дел на Африка.

## Галерија


Податотека:Катлановско Блато 01.jpg|Глетка на бара во Катлановското Блато
Податотека:Katlanovsko Blato (5).JPG|Поглед кон Катлановското Блато
Податотека:Katlanovsko-Blato-MK.JPG|Глетка од бара во Катлановското Блато



## Поврзано
* Список на заштитени природни подрачја во Македонија

## Наводи

## Надворешни врски

* 

Категорија:Моклишта во Македонија
Категорија:Споменици на природата на Македонија
Блато
Категорија:Општина Петровец
Јаков Проархиј

**Јаков Проархиј** бил византиски свештеник и охридски архиепископ најверојатно во периодот по 1263 до 1280 година. Тој бил архиепископ на Охридската архиепископија по потекло од Византија.

За неговото дело е малку познато, но е споменет од страна на цариградскиот патријарх Јоан XI и Никифор Влемид. Поради ова, тој се смета дека бил близок соработник на Римокатоличката црква. По завршувањето на неговата служба во Охрид, тој заминал за Атон.

## Наводи

Категорија:Византијци од 13 век
Категорија:Архиепископи од 13 век
Категорија:Охридски архиепископи
Категорија:Светогорски монаси
Сини Вирој

**Сини Вирој** (познато и како **Белчишко Блато** или **Белчишки Син Вир**) — мочуриште на подрачјето на Општината Дебрца, помеѓу селата Белчишта и Ново Село.

## Настанок и одлики

Претставува реликтен остаток од некогашното Десаретско Езеро, со кое котлината Дебрца била поплавена во плиоценот. Со повлекување на Десаретското Езеро по должината на реката Сатеска, бројни ендемски видови на растителен и животински свет останале да постојат и понатаму во водите на блатото. Белчишкото Блато е најголемото сочувано водно живеалиште во Македонија, со површина од околу 1,2&nbsp;км2.

Самото пространство на мочуриштето претставува и изворишен дел на реката Матица, односно тоа кон север и исток е обрабено со возвишението Габер кое е издадена западна огранка на Илинска Планина, додека кон југ и исток е отворено кон пространата рамнина на котлинското дно на Дебрца со надморска височина од 767 метри, при што самото блато се напојува од повеќе студени издашни извори како на пример Св. Ана, Св. Јован и уште неколку на источниот раб близу до црквата „Св. Петка“. Истекот на сите овие извори ја образуваат реката Матица, а со прокопувањето и регулирањето на нејзиното корито во втората половина на XX век, површината на мочуриштето Сини Вирој е значително намалена

Подрачјето на блатото се користи од околните жители за напасување и поење на стока, косење, лов, риболов и рекреација (место за пикник). Според стратегијата за биоразновидност и акционен план на Македонија од 2004 година, предвидено е прогласување на Белчишкото Блато за заштитено подрачје и истата мерка е класифицирана во приоритетите од првостепено значење.

## Биоразновидност

Иако теренот е непристапен, резултатите на прелиминарните истражувања покажале дека во мочуриштето постои голема разновидност на флората и фауната. Во овој воден екосистем, според истражувањта се евидентирани вкупно 55 различни растителни ови и седум различни видови на риби. Исто така има 9 претставници на птиците, 9 цицачи, претставници од 9 водоземци и влекачи, како и 14 претставници на безрбетниците.. Во минатото пред мелиоративните зафати во мочурштето во периодот до шеесеттите и седумдесеттите години на XX век живееле големи јата на патки чиј број изнесувал меѓу 30.000 до 50.000 птици, и биле предмет и на лов од мештаните.

## Галерија

File:Сини Вирој 03.jpg|Бара во мочуриштето Сини Вирој
File:Сини Вирој 02.jpg|Бара во источниот крај на мочуриштето
File:Сини Вирој 04.jpg|Поглед на мочуриштето
File:Сини Вирој 05.jpg|Глетка од мочуриштето
Податотека:Викиекспедиција Дебарца 72.jpg|Туристичко-информативна табла за блатото во селото Белчишта
File:Сини Вирој 06.jpg|Бара во мочуриштето
File:Сини Вирој 09.jpg|Бара во мочуриштето
File:Сини Вирој 10.jpg|Бара во мочуриштето
File:Сини Вирој 14.jpg|Глетка од бара во мочуриштето
File:Сини Вирој 15.jpg|Глетка од бара во мочуриштето
File:Сини Вирој 16.jpg|Глетка од бара во мочуриштето


## Поврзано
* Белчишта
* Општина Дебрца
* Мочуришта во Македонија

## Наводи

Категорија:Моклишта во Македонија
Категорија:Општина Дебрца
Макариј I (охридски архиепископ)

**Макариј ** бил византиски свештеник и охридски архиепископ најверојатно во периодот по 1290 до 1299 година или до 1317 година. Тој бил архиепископ на Охридската архиепископија по потекло од Византија.

[мини|лево|[Црква „Пресвета Богородица Перивлептос“ - Охрид|Црквата Св. Богородица Перивлепта во Охрид, изградена во времето на архиепископот Макариј]]
За неговото дело е малку познато, но на охридскиот престол се качил благодарение на царот Андроник II Палеолог. Во текот на 1299 година на реката Вардар ги венчал српскиот крал Стефан Милутин и византиската принцеза Симонида.

## Наводи

Категорија:Византијци од 13 век
Категорија:Византијци од 14 век
Категорија:Архиепископи од 13 век
Категорија:Архиепископи од 14 век
Категорија:Охридски архиепископи
Григориј I (охридски архиепископ)

**Григориј I ** бил византиски свештеник и охридски архиепископ најверојатно во периодот по 1317 до 1334 година или подоцна. Тој бил архиепископ на Охридската архиепископија по потекло од Византија.

За неговото дело е малку познато, но на охридскиот престол се качил благодарение на царот Андроник II Палеолог. Во истото време со подигањето на Григориевата припрата, Андроник II и издал на Охридската црква простагма (1312 година), со цел да се подобри материјалната состојба на Архиепископијата. Неговото име се споменува во ктиторскиот натпис од 1317 година во црквата Света Софија во Охрид. Истата катедрала била проширена во негово време со големата припрата. Го преддводел пратеништвото на Андроник II на преговорите со Андроник III (1327 година). Неговите современици Јован Кантакузин и Теодор Метохит за него пишувале со длабока почит. Се пројавил како книжевен деец, продолжувајќи ја традицијата на неговите претходници Теофилакт, Димитриј Хоматијан и Константин Кавасила. Не е познато кога починал или кога ја напуштил архиепископската должност, но најеројатно починал во 1341 година.

## Наводи

Категорија:Византијци од 14 век
Категорија:Архиепископи од 14 век
Категорија:Охридски архиепископи
Циклопропан

**Циклопропанот** е циклоалкан со молекулска формула C3H6, кој се состои од три јаглеродни атоми меѓусебно поврзани во прстен, а за секој јаглероден атом се поврзани по два водородни атоми.

Категорија:Циклоалкани
Категорија:Зборови што ги нема во ТРМЈ
Категорија:Општи анестетици
Григориј II (охридски архиепископ)

**Григориј II** бил византиски свештеник и охридски архиепископ најверојатно во периодот по 1351 до 1378 година или подоцна. Тој бил архиепископ на Охридската архиепископија по потекло од Византија.

Неговото прво споменување е во еден натпис во црквата Свети Климент и Пантелејмон во Охрид, кој датира од околу 1364-1365 година. Во 1367 година, цариградскиот патријарх Филотеј го поканил да учествува на црковниот собор во Цариград. Се смета дека тој бил противник на унијата со т.н. Западна црква. Последното негово споменување датира од 1378 година во една охридска црква.

## Наводи

Категорија:Византијци од 14 век
Категорија:Архиепископи од 14 век
Категорија:Охридски архиепископи
Доротеј (охридски архиепископ)

**Доротеј I ** бил византиски свештеник и охридски архиепископ најверојатно во периодот по 1452 година или подоцна. Тој бил архиепископ на Охридската архиепископија по потекло од Византија. 

Султанот Мехмед II во 1466 година наредил во Цариград да бидат депортирани охридскиот архиепископ Доротеј, заедно со многу охридски клерици и болјари, најверојатно поради нивното антиосманлиско дејствување за време на востанието на Скендербег.

Го ангажирал познатиот книжевник Димитар Кратовски да го препише словенскиот *„Номоканон“* за потребите на Охридската архиепископија. Во негово време црквенословенскиот јазик бил во употреба и во архиепископската канцеларија.

## Белешки

## Наводи

Категорија:Византијци од 15 век
Категорија:Архиепископи од 15 век
Категорија:Охридски архиепископи
Николај I (охридски архиепископ)

**Николај I **— византиски свештеник и охридски архиепископ најверојатно во периодот по 1345 до 1347 година или подоцна. Тој бил архиепископ на Охридската архиепископија по потекло од Византија.

За неговото дело е малку познато. Тој е изобразен на ѕидовите од црквата "Свети Никола Болнички" во Охрид, кои биле пишувни во текот на 1335-1345 година.

На познатиот државен собор одржан во Скопје на 16 април 1346 година, кога Стефан Душан бил крунисан со царска круна, примил благослов и од актуелниот охридски архиепископ Николај.

## Наводи

Категорија:Византијци од 14 век
Категорија:Архиепископи од 14 век
Категорија:Охридски архиепископи
Николај II (охридски архиепископ)

**Николај II ** бил православен свештеник и охридски архиепископ најверојатно во периодот по 1482 година или подоцна.

Тој е споменат во житието на цариградскиот патријарх Нифон II, кој престојувал во Охрид пред да стане солунски митрополит во 1482 година. Во тоа време, Николај починал и бил наследен од страна на Захариј.

## Наводи

Категорија:Архиепископи од 15 век
Категорија:Православни епископи од 15 век
Категорија:Охридски архиепископи
Симеон (охридски архиепископ)

**Симеон **— православен свештеник и охридски архиепископ најверојатно во периодот по 1550 година до 1551 година.

Пред да стане архиепископ, Симеон бил митрополит во Рашка, од 1526 до 1550.

## Наводи

Категорија:Архиепископи од 16 век
Категорија:Православни епископи од 16 век
Категорија:Охридски архиепископи
Пајсиј (охридски архиепископ)

**Пајсиј ** бил православен свештеник и охридски архиепископ најверојатно во периодот по 1557 година до 1566 година.

Изворите околу неговото дело денеска не се познати, но се знае дека го водел црковниот собор во Цариград на кој од своите должности бил отстранет Јоасаф II. Најверојатно починал во 1566 година.

## Наводи

Категорија:Архиепископи од 16 век
Категорија:Православни епископи од 16 век
Категорија:Охридски архиепископи
Прохор (охридски архиепископ)

**Прохор ** бил православен свештеник и охридски архиепископ најверојатно во периодот по 1528 година до 1550 година.

За првпат како архиепископ се споменува во документ кој датира од 1528-1529 година, и најверојатно е од словенско потекло. Во историјата на Охридската архиепископија се случувало да бидат отцепени или оттуѓени цели територии. Како наjдрастичен пример се споменува обидот на смедеревскиот епископ Павле кој се обидел да ги отцепи српските епархии од охридската архиепископија и да ја обнови Пеќската патријаршија. Овие обиди траеле еден подолг период од 1527 до 1541 година. Охридскиот архиепископ Прохор овие обиди успеал на трипати да ги осуди на црковните собори, а истото го сториле и цариградскиот, александрискиот, ерусалимскиот и антиохискиот архиепископ.

## Наводи

Категорија:Архиепископи од 16 век
Категорија:Православни епископи од 16 век
Категорија:Охридски архиепископи
Стево Степановски

thumb|right|Стево Степановски
thumb|right|Библиотеката во село Бабино - Најголема приватна библиотека во Македонија

**Стево Степановски**  (, ) — македонски библиофил и сопственик на најголемата приватна библиотека во Македонија, која се наоѓа во Бабино, Демирхисарско. Фондацијата Рамковски во септември 2010 му ја доделила Наградата „Крсте Петков Мисирков“ за животно дело. Тој има две деца: Александар и Бисера. Александар Степановски е Доктор по медицина, а Бисера Степановска е студент по фармација.

## Наводи

Категорија:Луѓе од Бабино
Категорија:Македонски библиофили
Циклодекан

**Циклодеканот** е циклоалкан со хемиска формула C10H20.

Категорија:Циклоалкани
Категорија:Зборови што ги нема во ТРМЈ
Категорија:Десетчлени прстени
Бнај Моше

**Бнај Моше** (хебрејски: בני משה, *Деца на Мојсеј*) или познати како **Инка Евреи** се мала религиска група во Перу. Првично оваа еврејска група се појавила во Трухиљо, а Јудаизмот во Перу започнал да се шири од Арекипа.

Поголем број Бнај Моше живеат во Израел, особено во Кфар Тапуах. Оваа група на луѓе денес се во процес на адаптирање во израелското еврејско население.

## Историја
Оваа заедница во Перу била создадена во 1966 година од еден човек по име Вилануева во Трухиљо. Тој бил инспириран да ја создаде групата поради тоа што тој самиот бил презиран во градот каде живеел бидејќи ја сменил религијата од Католицизам во Јудаизам. Тој потоа отпатувал во Шпанија каде подлабоко се запознал со новата религија и кога се вратил во Перу започнал со проповедувањ на истата.

## Денес
Во 2008 година во Перу околу 10.000 жители се изјасниле како Евреи. Инка Евреите не се официјална религиска или етничка група во Перу. Сепак, популарно верување во државата е дека тие се следбеници на Инките, иако добар дел од нив се местици и нема забележано присуство на шпански Евреи при создавање на гупата.

## Поврзано
*Евреи
*Инки

## Наводи


## Надворешни врски
*"Како 90 Перуанци останаа последни еврејски жители" *The Guardian* 8/7/2002
*Организација Кулану 

Категорија:Инки
Категорија:Евреи
Чича

**Чича** (шпански: *Chicha*) е термин во Латинска Америка кој се користи за посочување на ферментиран алкохол, особено оние пијалаци кои се добиени од пченка, но исто така овој термин опфаќа и слично безалкохолни пијалаци. Покрај пченката, чича може да се приготви и од коренот на маниока, овошје и останати состојки.

Овој пијалак традиционално се подготвува од посебен вид жолта пченка и често се нарекува *chicha de jora* или *чича од пченка*. Пијалакот наликува на млеко, има светло или темножолта боја и има слаб киселест вкус. Овој пијалак може да се конзумира тазе, кога е поблаг, или позастан, кога е појак.

## Поврзано
* Пулке
* Пунукапа
* Кауим

## Наводи

## Надворешни врски

* Рецепт и информации за чича

Категорија:Андска кујна
Категорија:Општество на Инките
Категорија:Алкохолни пијалаци
Категорија:Ентеогени
Корекенке

мини
**Корекенке** (шпански: *Corequenque*) е птица која живее/ ла во Јужна Америка. Оваа птица имала голема важност во општеството на Инките бидејќи нејзините пердуви биле користени како орнаменти на владеачките лица во Тавантинсују. Пердувите на птицата биле црни и бели и се ставале на Маскапаича, односно на круната на Сапа Инка.

## Поврзано
* Инки
* Сапа Инка
* Маскапаича

Категорија:Инки
Категорија:Сапа Инки
Маскапаича

**Маскапаича** (шпански: *Mascapaicha*) била кралска круна на императорот на Тавантинсују или попозната како *Империјата на Инките*. Маскапаичата била кралски симбол која го носел само Сапа Инката, односно кралот под титулите *Крал на [[Кралство Куско|Куско]]* и *Сапа Инка на Тавантунсују*. Круната била составена од округла волнена ткаенина со златни нишки и со пердуви од корекенке. Оваа круна се сметала за најскапоцен предмет во Империјата.

## Наводи
*Gustavo Pons Muzzo, *Historia del Peru*, Editorial Universo S.A., Lima 1981.

## Поврзано
* Сапа Инка
* Корекенке
* Тавантинсују

Категорија:Сапа Инки
Категорија:Инки
Софрониј (охридски архиепископ)

**Софрониј** бил православен свештеник и охридски архиепископ најверојатно во периодот по 1566 година до 1572 година.

Податоци околу неговото делување денеска се малку познати. Тој е споменат како архиепископ во една жалба на поранешниот цариградски патријарх Јоасиф II. Не е познато кога познато или кога заминал од својата функција, но се знае дека во 1580 година Гаврил веќе бил нов архиепископ.

## Наводи

Категорија:Архиепископи од 16 век
Категорија:Православни епископи од 16 век
Категорија:Охридски архиепископи
Гаврил (охридски архиепископ)

**Гаврил ** — православен свештеник и охридски архиепископ најверојатно во периодот од 1572 до 1588 година и повторно од 1592 до 1593 година.

Гаврил е роден во Јанина, Епир. Во текот на 1582 година учествувал во црковен собор во Цариград, на кој го осудил грегоријанскиот календар. Во 1585 година зел учество на друг собор, на кој бил отстранет цариградскиот патријарх Пахомиј II. Во текот на 1586-1587 година бил на патување во Русија и Западна Европа, за да собере дарови за црквата.

thumb|180px|лево|Писмото на Гаврил до Фердинанд и печатот на Охридската архиепископија од 1587 година.

Во Русија отпатувал во придружба на пелагониско-прилепскиот митрополит Еремиј, гребенскиот митрополит Софрониј, со повеќе архимандрити, архиѓаконии тринаесет слуги. Престојот се совпаднал со чинот кога Московската митрополија прераснала (1593) во патријаршија и се стекнала со автокефалност. За време на престојот во Русија (1582-1587). Московската патријаршија му дала материјална помош на архиепископот Гаврил како на поглавар на помесна автокефална црква. За опустошениот манастир „Св. Маченица Параскева“ во село Велгошти, Охридско, кој се наоѓал во „Македонија до албанските земји“, рускиот цар *Теодор Иванович* му дал 60.000 аспри парична помош. Од Русија заминал за Полска. Бил примен од полскиот крал Стефан Батори. Оттука заминал за Австрија (1587). Во Прага се задржал летото 1588 година, кога заминал за Германија, а подоцна и за Рим, каде бил примен од папата Сикст V, со цел да ја зачува под своја управа Италијанската епархија и да издејствува парична помош. На овие патувања архиепископот добил парична но не и политичка помош.

Во 1593 година повторно се споменува како архиепископ кога по повод, основањето на Московската патријаршија, му била пратена милостина од Русија. Во оваа година Гаврил по втор пат го зел охридскиот престол.

## Наводи

Категорија:Охридски архиепископи
Категорија:Архиепископи од 16 век
Категорија:Православни епископи од 16 век
Категорија:Луѓе од Јанина
Григориј III (охридски архиепископ)

**Григориј III ** бил православен свештеник и охридски архиепископ во период во 1683 до 1688 година.

## Наводи

Категорија:Архиепископи од 17 век
Категорија:Православни епископи од 17 век
Категорија:Охридски архиепископи
Валаам (охридски архиепископ)

**Валаам ** бил православен свештеник и охридски архиепископ во период од 1597 до 1598 година.

Се смета дека го наследил Атанасиј I по неговото архиепископување.

Денеска нема многу податоци околу неговото делување. Се знае дека бил погубен од Отоманците во , на 28 мај, 1598 година.

## Наводи

Категорија:Архиепископи од 16 век
Категорија:Православни епископи од 16 век
Категорија:Охридски архиепископи
Циклобутан

**Циклобутанот** е органско соединение со формула (CH2)4.

Категорија:Циклоалкани
Категорија:Зборови што ги нема во ТРМЈ
Јоаким (охридски архиепископ)

**Јоаким ** бил православен свештеник и охридски архиепископ најверојатно во периодот по 1590 година до 1593 година.

Податоците за Јоаким за неговото делување денеска се малку познати. Се знае дека тој како охридски архиепископ присуствувал на црковен собор во 1590 година, на кој бил признат статусот на Московската патријаршија. Во еден документ од 1593 година се споменува како поранешен архиепоскоп.

## Наводи

Категорија:Архиепископи од 16 век
Категорија:Православни епископи од 16 век
Категорија:Охридски архиепископи
Партениј I (охридски архиепископ)

**Партениј I ** — православен свештеник и охридски архиепископ во периодот од 1677 до 1682 година.

Податоците за неговиот живот се оскудни. Познато е дека е роден во Горица (Корча). Избран е за охридски архиепископ во текот на 1677 г. а функцијата ја напишта некаде од јуни 1682 до јуни 1683 г. Како охридски архиепископ е и намесник на Горичката катедра.

## Наводи

Категорија:Архиепископи од 17 век
Категорија:Православни епископи од 17 век
Категорија:Охридски архиепископи
Категорија:Луѓе од Горица (Албанија)
Харитон (охридски архиепископ)

**Харитон ** — јеромонах и охридски архиепископ во период во 21 октомври 1641 до 1651 година.

## Животопис
[150п|лево|thumb|[Грамота од поглаварот на Охридската архиепископија Харитон до рускиот цар Алексеј М. Романов со барање материјална и морална помош за црквата во Македонија.]]

Игуменот Герман на кременишкиот манастир „Успение Богородично“ од Костурско добил потпишана грамота од него како архиепископ, наменета за рускиот цар. Има и други зачувани грамоти со негов архиепископски потпис, наменети за неговите владици, што оделе да собираат милостина во Русија (кариополскиот епископ Неофит 1644-1645, гребенскиот митрополит Гаврил септември 1646 и корчанскиот митрополит Гаврил септември 1646 и костурскиот митрополит Кипријан 1651). Тоа биле економски тешки години на сиромаштија и задолженост на Охридската архиепископија, поради што побарал помош од рускиот патријарх и од рускиот цар за откуп на заложените црковни драгоцености. Има претпоставки дека повторно бил избран за архиепископ (1651).
## Наводи

Категорија:Архиепископи од 17 век
Категорија:Православни епископи од 17 век
Категорија:Охридски архиепископи
Игнатиј III (охридски архиепископ)

**Игнатиј III **— православен свештеник и охридски архиепископ во период од 1693 до 1695 и од 1703 до 1703 година.

Бил избран на 13 август 1693 година, детрониран на 9 јули 1695 година. Поранешен бератски митрополит. По втор пат се качил на престолот не подоцна од август 1703 година, кога испратил писмо до цариградскиот патријарх против претензиите на патријаршиските митрополити. Во 1706 година веќе бил поранашен архиепископ. Се покажал алчен за пари, почнал да сменува епархиски архиереи (пелагонискиот и дебарскиот), а нивните епархии ги продал на световни лица. Против него станал поранешниот архиепископ Герман. На соборот свикан во 1695 година за архиепископ бил избран Зосим II. 

## Наводи

Категорија:Архиепископи од 17 век
Категорија:Архиепископи од 18 век
Категорија:Православни епископи од 17 век
Категорија:Православни епископи од 18 век
Категорија:Охридски архиепископи
Јоасаф II (охридски архиепископ)

**Јоасаф II** бил православен свештеник и охридски архиепископ во период во 1719 до 1745 година.

## Преговорите со австриските власти
Војната на Австрија (и Русија) против Отоманската Империја, во 1736 година, одново поттикнала надеж за ослободување. Австриските политички и воени кругови и самите сметале на кревање востание на поробените балкански народи. На нивното придобивање работеле католичките свештеници, меѓу кои и католичкиот надбискуп во Скопје, Михајло Сума. Тоа ce совпаднало со конспиративната политичка активност на охридскиот архиепископ Јоасаф, со свештенството, за подготвување на народот за ослободително востание. Со Австрија тајно биле воспоставени политичките врски, преку доверливи луѓе, на почетокот од војната.

Во очекување пробив на австриската војска кон југот на Балканот спрема Македонија, во пролетта 1737 година, охридскиот архиепископ Јоасаф со посредство на скопскиот надбискуп Сума, стапил во тајни преговори со Австрија. Архиепископот Јоасаф прифаќал заштита од Австрија за православното население на Охридската архиепископија, ce обврзувал народот да го крене на востание и да обезбеди исхрана за австриската војска по влегувањето во Македонија. Од австрискиот император Карло VI барал заштита, слобода на вероисповедта и посебен статус за Македонија и другите земји под црковна власт на Охридската архиепископија (пред 1557 година) по нејзиното успешно завршување. Посебните барања биле, како што следува:
# Слобода на православната вероисповед, Православната црква - Охридската архиепископија,
# Право на духовна и световна власт, со посебно заштитно писмо на императорот Карло VI за потврдување на некогашната Јустинијанова повелба за Охридската архиепископија,
# Место и глас во виенскиот Рајхстаг,
# Повластени царини.

Како крајно решение охрискиот архиепископ Јоасаф барал по ослободувањето од православните балкански земји да ce создаде единствена балканска држава со единствена православна црква - Охридската архиепископија, која требало да претставува Пиемонт на балканското обединување, под заштита на австрискиот император. Извесно е дека охридскиот архиепископ пред Хабсбуршката Монархија истапил со амбициозна државотворна програма. Притоа тој лично пројавил и државнички амбиции.

## Наводи

Категорија:Архиепископи од 18 век
Категорија:Православни епископи од 18 век
Категорија:Охридски архиепископи
Еремија (охридски архиепископ)

**Еремија ** бил православен свештеник и охридски архиепископ.

Тој бил директен наследник на архиепископот Кирил I. Се смета дека починал пред или во текот на месец мај, 1763 година. 

## Наводи

Категорија:Архиепископи од 18 век
Категорија:Православни епископи од 18 век
Категорија:Охридски архиепископи
Ананиј (охридски архиепископ)

**Ананиј ** бил православен свештеник и охридски архиепископ во период во 1763 година.

Ананиј, е роден во Цариград. Како јеромонах, бил велик протосингел на Цариградската патријаршија. По смртта на архиепископот Еремија, неговиот избор за охридски архиепископ бил наметнат од цариградскиот патријарх Јоаникиј III и востоличен во цариградската црква Свети Ѓорги, во 1763 година. Но охриѓани одбиле да го примат и веднаш бил разрешен.

## Наводи

Категорија:Архиепископи од 18 век
Категорија:Православни епископи од 18 век
Категорија:Охридски архиепископи
Арсениј II (охридски архиепископ)

**Арсениј II** бил православен свештеник и последниот охридски архиепископ во период во 1763 година до 16 јануари 1767 година, кога цариградскиот патријарх го принудил да поднесе оставка, по која Охридската архиепископија била неканонски укината и нејзините епархии биле ставени под јурисдикција на Цариградската патријаршија. Се смета дека потекнувал од охридскиот род Баласчевци.

Своите последни денови, овој архиепископ ги поминал на Света Гора, во ќелија на Зографскиот манастир, каде и починал.

Песната „1762 лето“, напишана од Григор Прличев, го опишува токму овој настан на неканонското укинување на Охридската архиепископија.

## Наводи

## Надворешни врски

* 1762 лето  *(песна)*

Категорија:Архиепископи од 18 век
Категорија:Православни епископи од 18 век
Категорија:Охридски архиепископи
Дионисиј III (охридски архиепископ)

**Дионисиј III ** бил православен свештеник и охридски архиепископ во период во 1752 до 1756 година.

Првпат се споменува на 17 април, 1752 година ѝ како таков се јавува сè до 1756 година. 

## Наводи

Категорија:Архиепископи од 18 век
Категорија:Православни епископи од 18 век
Категорија:Охридски архиепископи
Циклопентан

**Циклопентанот** е органско соединение со хемиска формула C5H10.


Категорија:Циклоалкани
Категорија:Зборови што ги нема во ТРМЈ
Категорија:Јаглеводородни растворувачи
Архиепископ Лав

**Архиепископ Лав** може да се однесува на:
* Лав I, првиот архиепископ на Охридската архиепископија.
* Лав Мунг, охридски архиепископ.
* Лав Макконен, фински архиепископ.

## Поврзано
* Папа Лав